stanford-oval/wikipedia huggingface dataset:
Operaatio Felix

Operaatio Felix oli Saksan toisessa maailmansodassa suunnittelema sotilasoperaatio, jonka tavoitteena oli vallata Yhdistyneen kuningaskunnan hallitsema Gibraltar. Sitä alettiin suunnittelemaan vuonna 1940, ja sen olisi pitänyt toteutua 1941 tammikuun puolessa välissä. Suunnitelman toteuttaminen olisi edellyttänyt Espanjan liittymistä sotaan, johon Espanjan diktaattori Francisco Franco ei ollut halukas. Hän katsoi, ettei Espanja yksinkertaisesti kykene siihen vedoten siitä seuraavaan nälänhätään. Näin ollen suunnitelma lopulta hylättiin, vaikka suunnitelmia operaatiosta tehtiin vielä vuonna 1944lähde?, kun Saksa kykeni enää viivyttämään lopullista kohtaloaan.
Operaatio Ikarus

Operaatio Ikarus (saks. Unternehmen Ikarus) oli Saksan sodanjohdon hylkäämä maihinnoususuunnitelma brittien miehittämään Islantiin toisessa maailmansodassa. Britannian armeija oli miehittänyt Islannin 10. toukokuuta 1940. Miehityksen päätavoite oli estää saksalaisia suorittamasta sitä. Tosiasiassa saksalaiset eivät alun perin olleet suunnitelleetkaan maihinnousua, mutta brittien suorittama miehitys sai Adolf Hitlerin kiinnostumaan Islannista.
Saksalaiset joukot olivat puolestaan 9. huhtikuuta 1940 alkaen miehittäneet Tanskan ja Norjan, ehtiäkseen sinne ennen brittejä. Näin he turvasivat sodankäynnin kannalta elintärkeän rautamalmin saannin Ruotsista norjalaisen Narvikin sataman kautta.
Operaatiota ei koskaan toteutettu, sillä sen kannalta välttämättömän Britteinsaarten maihinnousu viivästyi ja lopulta peruuntui kokonaan. Saksa olisi saattanut kyetä ottamaan Islannin haltuunsa, mutta sen puolustaminen ja huoltaminen olisi ollut mahdotonta. Hyöty Islannin haltuunotosta olisi ollut todennäköisesti se, että sieltä käsin olisi kenties kyetty suorittamaan pommituslentoja Yhdysvaltoihin ja Skotlantiin. Samoihin aikoihin Saksa oli kaavaillut jopa Irlannin valtausta, mutta sekin oli käytännössä epärealistinen hanke.
Sofia Karlsson

Sofia Karlsson vuonna 2008.
Johanna Sofia Blåsippa Karlsson (s. 25. maaliskuuta 1975) on ruotsalainen laulaja, muusikko ja näyttelijä.
Karlsson on käynyt Tukholman kuninkaallisen musiikkikorkeakoulun kansanmusiikkilinjan. Vuosina 1998–2002 hän oli kansanmusiikkiyhtye Groupan jäsen. Karlssonin ensimmäinen sooloalbumi, Folk Songs ilmestyi 2002.
Vuonna 2005 ilmestynyt albumi Svarta ballader sisältää Karlssonin tulkintoja Dan Anderssonin runoihin sävelletyistä lauluista. Levy on menestynyt hyvin ja sitä on myyty yli 60 000 kappaletta, mikä on suuri määrä laulelmamusiikkilevylle.
Myös muut Karlssonin levyt ovat menestyneet hyvin ja nousseet levymyyntilistojen kärkeen Ruotsissa. Hän on saanut musiikistaan lukuisia palkintoja ja huomionosoituksia.
Diskografia

2002 – Folk Songs
2005 – Svarta ballader
2007 – Visor från vinden
2009 – Söder om kärleken
2009 – Det allra bästa 1999–2009
Aiheesta muualla

Kuvia tai muita tiedostoja aiheesta Sofia Karlsson Wikimedia Commonsissa
| Auktoriteettitunnisteet  |
| --- | --- |
Kansainväliset:  ISNI  VIAF 
Kansalliset:  Ruotsi 
Taiteenala:  MusicBrainz 
Muut:  Europeana
Operaatio Isabella

Operaatio Isabella oli toisessa maailmansodassa saksalaisten suunnitelma vallata Espanja ja Portugali sen jälkeen kun Neuvostoliitto olisi kaatunut. Suunnitelmassa olisi myös vallattu Gibraltar, joka piti vallata aikaisemmin operaatio Felixissä. Adolf Hitler ehdotti suunnitelmaa kesäkuussa 1941, mutta suunnitelmaa ei koskaan toteutettu.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Operation Isabella
Operaatio Orient

Operaatio Orient (saks. Fall Orient) oli toisessa maailmansodassa saksalaisten suunnitelma Lähi-idän öljykenttien miehittämiseksi. Operaation suorittajaksi valittiin Erwin Rommel ja hänen johtamansa Afrika Korpsin joukot. Operaation tarkoituksena oli yhdistyä Wilhelm Listin johtaman armeijaryhmä A:n joukkojen kanssa, jotka etenivät Kaukasuksen eteläosissa.
Operaatio Punainen

Saksalaisten hyökkäykset Seinen yli 4.–12. kesäkuuta välisenä aikana.
Operaatio Punainen (saks. Fall Rot) oli Saksan yleisesikunnan toisessa maailmansodassa Ranskan valtauksen loppuosalle antama koodinimi. Operaation tarkoituksena oli edetä Ranskan eteläosiin 119 divisioonan voimin. Sen ensimmäinen osa aloitettiin 5. kesäkuuta 1940 hyökkäyksellä länteen Sommejoen kautta ja päähyökkäys aloitettiin 9. kesäkuuta Aisnejoen kautta. 10. kesäkuuta Saksan 1. panssaridivisioona läpäisi Weygand-linjan, ylitti ankarien taisteluiden jälkeen Aisnen ja Marnen ja eteni Maginot-linjan selustaan, jossa se valtasi Besançonin. 17. kesäkuuta saksalaiset olivat edenneet Sveitsin rajalle asti. Erwin Rommelin komentama 7. panssaridivisioona suuntasi länteen Sommen yli Normandian kautta ja valtasi Cherbourgin 18. kesäkuuta. Maginot-linjaa puolustaneet joukot antautuivat 25. kesäkuuta Ranskan antauduttua Saksalle. Viimeinen ranskalaisjoukkojen linnoitus alueella antautui saksalaisille vasta 10. heinäkuuta.
Merkinnän syy: Taistelukuvaus ja joukkojen kokoonpanot sekä malline puuttuvat. Samoin puuttuu alkutilanteen ja seurausten kuvaaminen
Altmarkin rauha

| Altmarkin rauha |
| --- | --- |
 Rauhansopimuksen muistomerkki Stary Targissa.
Allekirjoitettu:  25. syyskuuta 1629
Allekirjoituspaikka:  Altmark, Puola-Liettua
Osapuolet
Altmarkin rauha (myös nimellä Altmarkin välirauha) solmittiin kuusikymmenvuotisessa sodassa Ruotsin ja Puola-Liettuan välille 25. syyskuuta 1629 Altmarkissa lähellä Gdańskia. Välittäjänä toimi Ranska. Rauhassa Ruotsi sai Väinäjoen pohjoispuolisen Liivinmaan ja Riian sekä useiden Preussin satamakaupunkien tullitulot. Rauhaa kesti kuusi vuotta. Vuonna 1635 solmitussa Stuhmsdorfin rauhassa sopimusta jatkettiin 25 vuodella, mutta Ruotsin oli luovuttava Preussin satamakaupungeista. Näiden kaupunkien tullitulot olivat olleet tärkeitä kolmikymmenvuotisen sodan rahoittamiselle.
Altmarkin välirauhan seurauksena koko Liivinmaan mantereella sijainnut alue jäi Ruotsille. Kun Ruotsi vielä vuonna 1645 Brömsebron rauhassa sai myös Saarenmaan, virolaisten asuttamat alueet olivat kaikki siirtyneet Ruotsin nousevan suurvallan osaksi.
Aiheesta muualla

Kuvia tai muita tiedostoja aiheesta Altmarkin rauha Wikimedia Commonsissa
| --- | --- |
Auktoriteettitunnisteet: Kansalliset :  Israel  Yhdysvallat
Operaatio Pelikaani

Kartta Panaman kanavasta sulkuineen ja kulkureitteineen
Operaatio Pelikaani (saks. Unternehmen Pelikan) oli toisessa maailmansodassa saksalaisten suunnitelma Panaman kanavan sabotoimiseksi. Suunnitelman takana oli Sicherheitsdienst-tiedustelupalvelun upseeri Theodor Paeffgen. Suunnitelman mukaan kaksi osiin purettua saksalaista Junkers Ju 87 -konetta olisi kuljetettu sukellusveneellä asumattomalle saarelle Karibialla, mistä ne olisivat koottuina nousseet ilmaan, pommittaneet Gatunin patoa ja siten kenties tehneet Panaman kanavan käyttökelvottomaksi usean kuukauden ajaksi. Hyökkäykseen osallistuneet saksalaiset olisivat onnistuttuaan voineet antaa itsensä ilmi jossakin neutraalissa valtiossa tai heidät olisi voitu ottaa uudelleen sukellusveneen kyytiin. Suunnitelma oli valmis toteutettavaksi vuonna 1943, mutta se peruttiin, koska sen uskottiin paljastuneen.
Pirates of the Caribbean (elokuvasarja)
Elokuvat

| Elokuva | Sankarit | Konnat | Ensi-ilta | Lippukassa (maailmanlaajuisesti) |
| --- | --- | --- | --- | --- |
| Pirates of the Caribbean: Mustan helmen kirous | Jack Sparrow Will Turner Elizabeth Swann | Hector Barbossa | 9. heinäkuuta 2003 | 654 264 015 $ |
| Pirates of the Caribbean: Kuolleen miehen kirstu | Jack Sparrow Will Turner Elizabeth Swann | Davy Jones | 7. heinäkuuta 2006 | 1 066 179 725 $ |
| Pirates of the Caribbean: Maailman laidalla | Jack Sparrow Will Turner Elizabeth Swann Hector Barbossa | Cutler Beckett Davy Jones Ian Mercer | 25. toukokuuta 2007 | 963 420 425 $ |
| Pirates of the Caribbean: Vierailla vesillä | Jack Sparrow Hector Barbossa Philip Swift | Mustaparta Angelica Teach | 18. toukokuuta 2011 | 1 045 713 802 $ |
| Pirates of the Caribbean:Salazar’s Revenge | Jack Sparrow Henry Turner Carina Smyth Hector Barbossa | Armando Salazar John Scarfield | 24. toukokuuta 2017 | 794 861 794 $ |
| Yhteensä | Yhteensä | Yhteensä | Yhteensä | 4 524 439 761 $ |
Hahmot ja näyttelijät

| Hahmo | Elokuva> Mustan helmen kirous | Elokuva> Kuolleen miehen kirstu | Elokuva> Maailman laidalla | Elokuva> Vierailla vesillä | Elokuva> Salazar’s Revenge |  |
| --- | --- | --- | --- | --- | --- | --- |
| Jack Sparrow | Johnny Depp | Johnny Depp | Johnny Depp | Johnny Depp | Johnny Depp |  |
| Hector Barbossa | Geoffrey Rush | Geoffrey Rush | Geoffrey Rush | Geoffrey Rush | Geoffrey Rush |  |
| Joshamee Gibbs | Kevin McNally | Kevin McNally | Kevin McNally | Kevin McNally | Kevin McNally |  |
| Will Turner | Orlando Bloom | Orlando Bloom | Orlando Bloom |   | Orlando Bloom |  |
| Elizabeth Turner | Keira Knightley | Keira Knightley | Keira Knightley |   | Keira Knightley |  |
| James Norrington | Jack Davenport | Jack Davenport | Jack Davenport |   |   |  |
| Weatherby Swann | Jonathan Pryce | Jonathan Pryce | Jonathan Pryce |   |   |  |
| Pintel | Lee Arenberg | Lee Arenberg | Lee Arenberg |   |   |  |
| Ragetti | Mackenzie Crook | Mackenzie Crook | Mackenzie Crook |   |   |  |
| Lt. Theodore Groves | Greg Ellis |   | Greg Ellis | Greg Ellis |   |  |
| Davy Jones |   | Bill Nighy | Bill Nighy |   |   |  |
| Cutler Beckett |   | Tom Hollander | Tom Hollander |   |   |  |
| Tia Dalma/Kalypso |   | Naomie Harris | Naomie Harris |   |   |  |
| William "Saappaan-raksi-Bill" Turner |   | Stellan Skarsgård | Stellan Skarsgård |   |   |  |
| Lt. Gillette | Damian O'Hare |   |   | Damian O'Hare |   |  |
| Sao Feng |   |   | Chow Yun-Fat |   |   |  |
| Kapteeni Teague |   |   | Keith Richards | Keith Richards | Alexander Scheer (nuori) |  |
| Marty | Martin Klebba | Martin Klebba | Martin Klebba |   | Martin Klebba |  |
| Cotton | David Bailie | David Bailie | David Bailie |   |   |  |
| Mullroy | Angus Barnett |   | Angus Barnett |   | Angus Barnett |  |
| Murtogg | Giles New |   | Giles New |   | Giles New |  |
| Anamaria | Zoë Saldaña |   |   |   |   |   |
| Angelica Teach |   |   |   | Penélope Cruz |   |  |
| Mustaparta |   |   |   | Ian McShane |   |  |
| Scrum |   |   |   | Stephen Graham | Stephen Graham |  |
| Henry Turner |   |   | Dominic Scott Kay |   | Brenton Thwaites |  |
| Armando Salazar |   |   |   |   | Javier Bardem |  |
| Carina Smyth |   |   |   |   | Kaya Scodelario |  |
| Philip Swift |   |   |   | Sam Claflin |   |  |
| Syrena |   |   |   | Àstrid Bergès-Frisbey |   |  |
| Tai Huang |   |   | Reggie Lee |   |   |  |
| Kuningas Ferdinand VI |   |   |   | Sebastian Armesto |   |  |
| Kuningas Yrjö II |   |   |   | Richard Griffiths |   |  |
Operaatio Tanne West

Operaatio Tanne West oli toisen maailmansodan aikaan syksyllä 1944 saksalaisten suunnittelema hyökkäys Ahvenanmaalle. Suomi oli irtautunut aseveljeydestä ja Saksa halusi turvata strategisesti tärkeän Ahvenanmaan avulla itselleen Suomenlahden suun kontrollin. Adolf Hitler keskeytti operaation 3. lokakuuta jotta se ei vahingoittaisi Saksan suhteita Ruotsiin. Ruotsin kanssa käytävä kauppa, erityisesti rautamalmi ja kuulalaakerit olivat tärkeitä Saksan sotateollisuudelle. Oli myös ilmeistä, ettei Tanskasta voitu irrottaa operaatioon tarvittavaa yhtä divisioonaa miehiä.
Samaan aikaan suunniteltu, ja myös toteutettu Operaatio Tanne Ost eli Suursaaren valtausyritys epäonnistui 15. syyskuuta 1944.
HC Indians Kaarina

|  |
| --- | --- |

Perustettu:  1986
Lakkautettu:  2023
Entiset nimet:  Kaarinan Kiekko-Pojat 1986–2014
Kaupunki:   Kaarina
Kotiareena:  Tele1 Areena
– kapasiteetti:  400
Sarja:  Suomi-sarja
Sarjataso:  3.
Värit:                
HC Indians Kaarina (lyhennettynä HCIK, aiemmin Kaarinan Kiekko-Pojat, lyhennettynä KaKiPo) on kaarinalainen jääkiekkoseura, jonka edustusjoukkue on pelannut korkeimmillaan Suomen kolmanneksi korkeimmalla sarjatasolla Suomi-sarjassa vuosina 2014–2023.
KaKiPo voitti II-divisioonan Länsirannikon mestaruuden neljä kertaa, joista viimeisin ratkaisi joukkueelle nousun Suomi-sarjaan keväällä 2014. Sarjanousunsa jälkeen vuonna 2014 KaKiPo siirsi edustusjoukkueensa toiminnan perustettuun uuteen seuraan ja vaihtoi sen nimeksi HC Indians Kaarina. Junioritoiminta jatkuu KaKiPossa.
HC Indians Kaarina lopetti toimintansa syyskuussa 2023, vain päivää ennen Suomi-sarjan kauden 2023–2024 alkua. Syyksi kerrottiin taloustilanne sekä pelaajien ja taustatekijöiden puute. toiminta jatkuu kaudella 2024-2025 3-divisioonassa.
Joukkueessa pelanneet ammattilaiskiekkoilijat

| --- | --- |
  Oskar Essén   Mikko Huhto   Kristian Järvinen   Elias Karvonen (vain juniorina)   Kim Kauttonen   Santeri Kilkki   Hannu Kuru   Ari Lehmusvuori   Johannes Lehto :   Jari Mannila   Petri Meri   Krister Mähönen   Timo Nummelin   Kimmo Paakki   Riku Rahikainen   Joni Seinelä   Topi Taavitsainen
Aiheesta muualla

Joukkueen kotisivut (Arkistoitu – Internet Archive)
| n k Suomi-sarja |
| --- | --- |
Joukkueet (2024–25):  FPS  Haukat  Hunters  JHT  LeKi  Muik Hockey  PEPO  Pyry  RaaheK  Riemu  SaPKo  S-Kiekko  Titaanit  Virkiä
Värtahamnen

Värtahamnen syyskuussa 2012
Värtahamnen ja viereinen Vapaasatama Pikku-Värtanin pohjukassa muodostavat Tukholman pääsataman. Värtahamnen palvelee ensisijaisesti Tallink Siljaa joka liikennöi Suomeen, Ahvenanmaalle ja Viroon Lisäksi satama palvelee rahtivarustamo Sea Wind Linea, joka toimittaa hiiltä polttoaineeksi läheisille hiilivoimaloille Hjorthageniin. Värtahamnen sijaitsee pääosin Ladugårdsgärdetin, mutta osin myös Hjorthagenin kaupunginosassa.
Värtahamnen rakennettiin vuosina 1879–1886 sen jälkeen, kun kaupunki osti maata tilaavievien tuontitavaroiden, kuten hiilen maahantuontia varten. Pian alueelle rakennettiin rahti- ja henkilökuljetuksia varten rautatie, jonka nimi on Värtabanan. Värtanin rautatieasema vihittiin käyttöön vuonna 1882. Värtahamnenia laajennettiin ja syvennettiin vaiheittain 1900-luvun alussa, ja vuonna 1903 vihittiin käyttöön Värtaverketin hiilivoimalat. Vuonna 1904 otettiin käyttöön kunnallistalo, jossa toimi tulli- ja satamakonttori.
Satamasta liikennöivät laivat

| Varustamo | Laiva | Reitti |
| --- | --- | --- |
|  Silja Line | M/S Silja Serenade | Tukholma–Maarianhamina–Helsinki |
|  Silja Line | M/S Silja Symphony | Tukholma–Maarianhamina–Helsinki |
|  Silja Line | M/S Baltic Princess | Tukholma–Maarianhamina/Långnäs–Turku |
|  Tallink | M/S Baltic Queen | Tukholma–Maarianhamina–Tallinna |
|  Tallink | M/S Victoria I | Tukholma–Maarianhamina–Tallinna |
Tulevaisuuden suunnitelmat

Suunnitelmien (2010) mukaan Värtahamnenin kunnossapito sisältäisi ensisijaisesti Värtalaiturin laajentamista suuria ihmismassoja varten. Hankkeet tekevät satamasta myös entistä ympäristöystävällisemmän. Värtalaiturin laajennustyö tehdään vaiheittain, ja uutta pinta-alaa tulee noin 84 000 m². Satama-alueen kokonaispinta-ala tulee olemaan kaikkien laajennusten jälkeen 134 000 m². Nykyään sataman pinta-ala on 114 000 m².
Aiheesta muualla

Wikimedia Commonsissa on kuvia tai muita tiedostoja aiheesta .
Värtahamnen på Stockholms hamnar (Arkistoitu – Internet Archive)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Värtahamnen
Käännös suomeksi
Kaikkien pyhien kirkko (Poproč)

| Kaikkien pyhien kirkko Kostol Všetkých svätých |
| --- | --- |
 Kirkko kesäkuussa 2009.
Sijainti:  Poproč, Slovakia
Rakentamisvuosi:  1766
Tyylisuunta:  Barokki
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Kaikkien pyhien kirkko (svk. Kostol Všetkých svätých) on katolinen kirkko Popročin kylässä Slovakiassa.
Kirkon historia

Nykyisen Kaikkien pyhien kirkon rakentaminen aloitettiin luultavasti vuonna 1759, ja se vihittiin käyttöön 1. marraskuuta 1766. Kirkon paikalla oli aiemmin sijainnut pieni myöhäisgoottilainen kirkko, mutta se purettiin uuden kirkon rakennuksen aikana.
Kirkon laajamittaista remonttia suunniteltiin 1930-luvulla, mutta sitä ei toteutettu varojen puutteen takia. Lopulta kirkon ulko- ja sisäpuoli kunnostettiin 1960-, 1970- ja 1980-luvuilla.
Vuonna 1949 kirkko sai sähkövalaistuksen ja sinne asennettiin sähköurut. Se liitettiin kaasulämmitysverkkoon vuonna 2000.
Ulkoasu

Kaikkien pyhien kirkko edustaa barokkilais-klassista tyyliä.
Aiheesta muualla

Kuvia tai muita tiedostoja aiheesta Kaikkien pyhien kirkko (Poproč) Wikimedia Commonsissa
Operaatio Lachsfang

Operaatio Lachsfang ('lohenpyynti') oli toisessa maailmansodassa Saksan suunnitelma Kantalahden ja Belomorskin valtaamiseksi Suomen tuella. Tarkoitus oli katkaista Muurmannin rata kokonaan, jotta estettäisiin liittoutuneiden materiaalikuljetuksia Neuvostoliittoon Murmanskin sataman kautta.
Operaation suunnittelu alkoi Saksan XXXVI vuoristoarmeijakunnassa 22. heinäkuuta 1942.
Suunnitelman mukaan vuoristoarmeijakunnan piti 80 000 sotilaan voimin hyökätä pohjoisessa Kantalahden suuntaan ja Suomen samalla vallata etelämpänä Belomorsk. Suomi oli ollut aiemmin poliittisista syistä vastahakoinen Muurmannin radan katkaisemiseen. Saksan yhteysupseeri kenraali Erfurth tunnusteli aluksi Suomen kantaa Adolf Hitlerin päiväkäskyyn nro 44 yleisesikunnan päällikkö Erik Heinrichsilta, sitten ylipäällikkö Mannerheimilta. Mannerheim suhtautui nyt elokuun alussa hankkeeseen muodollisesti pidättyvän myönteisesti, mutta asetti Suomen osallistumiselle korkeat ehdot. Ensinnäkin Saksan olisi ensin vallattava Leningrad (operaatio Nordlicht), jotta Suomi voisi vapauttaa Kannaksella olleita joukkojaan Belomorskin operaatioon. Suomen piti myös saada Saksan ilmavoimien tuki ja runsaita polttoainetoimituksia. Lisäksi Mannerheim edellytti, että Saksa Leningradin vallattuaan olisi itse ensin hyökännyt Syvärin suunnassa antaen Suomelle selustatukea, mikä näytti vaikeasti toteutettavalta vaatimukselta. Näillä ehdoilla Mannerheim lupasi kymmenen suomalaisdivisioonan ja panssaroidun divisioonan aloittavan hyökkäyksen koilliseen Maanselän rintamalta. Nähtiin välttämättömäksi, että operaatio saataisiin toteutetuksi ennen talven tuloa.
Hitlerin päiväkäsky nro 45 heinäkuussa 1942 määräsi pohjoisen armeijaryhmän valmistautumaan Leningradin valtaukseen eli operaatio Nordlichtiin viimeistään syyskuussa 1942. Pohjoisen armeijaryhmään kuulunut Saksan 5. vuoristodivisioona oli tarkoitus vapauttaa 15. elokuuta osallistumaan Lachsfangiin. Tämän osoittauduttua vaikeaksi Hitler määräsi Norjasta 3. vuoristodivisioonan Suomeen. Neuvostoliiton aloitettua massiivisen hyökkäyksen pohjoista armeijaryhmää vastaan Vahriselässä 27. elokuuta 1942 Saksa joutui suuntaamaan tämänkin joukon Leningradin rintaman tueksi. Saksa päätyi hylkäämään operaatio Nordlichtin 20. lokakuuta, ja tämän myötä hautaamaan myös Lachsfangin. Suomalaiset eivät tämän jälkeen suunnitelleet uutta hyökkäystä Belomorskiin.
Kirjallisuutta

Earl F. Ziemke: The German Northern Theater of Operations 1940-1945. Sivut 222-234 ja 333. (Teoksen suomennos: Saksalaisten sotatoimet Pohjolassa 1940-1945, suom. Matti Santavuori. WSOY, 1963
Nella Tamminen

| Nella Tamminen |
| --- | --- |
 Nella Tamminen Emma Nopasen esittämänä.
Näyttelijä(t):  Sonja Kasurinen (2014–2018) Emma Nopanen (2018–)
Kesto:  2014–
Ensi- esiintyminen:  Osa 2655: Valse triste  (12. kesäkuuta 2014)
Henkilötiedot
Koko nimi:  Nella Tamminen
Status:  elossa
Sukupuoli:  nainen
Ikä:  22
Kotipaikka:  Helsinki
Asuinpaikka:  Helsinki, Pihlajakatu 23 B7
Suhteet
Vanhemmat:  Eva Tamminen  Jiri Viitamäki
Sisarukset:  Magnus Mustavaara (velipuoli)  Nadja Tamminen (siskopuoli)
Puoliso(t):  Ressu Mattila (entinen kihlattu)  Henrik Ekholm (poikaystävä)  Kristian Harju  (entinen poikaystävä)   Eetu Haapavirta  (ex-avopuoliso)   
Lapset:  Toivo Taalasmaa
Isovanhemmat:  Lasse Sievinen  Armi Viitamäki Jarkko Viitamäki (isoisäpuoli)    Evan vanhemmat (asuvat Oulussa)
Tädit ja sedät:  Paula Sievinen (isotäti, isoäitipuoli, kuollut) Katri Sievinen (tätipuoli, isän serkku) Heli Sievinen (tätipuoli, isän serkku) Annika Sievinen (tätipuoli, isän serkku, kuollut) Severi Sievinen (kasvattisetäpuoli, isän serkku)
Serkut:  Leo Sievinen  (pikkuserkku) 
Muut sukulaiset:  Joonatan Sievinen (isän serkku) Jere Sievinen (isän serkku) Satu Sievinen (isän serkku) 
Tutut:  Viola Angervuo (paras ystävä)   Mira Angervuo  (kaveri, Violan ex-vaimo)   Jutta Korhonen  (entinen työkaveri) 
Infobox OKVirheellinen NIMI-arvo: 
Nella Tamminen (es. Sonja Kasurinen, 2014–2018, Emma Nopanen, 2018–) on kuvitteellinen henkilö saippuasarjassa Salatut elämät, jossa hän on esiintynyt vuodesta 2014 asti lukuun ottamatta lyhyttä poistumista helmikuussa 2021.
Yleistä > Perhe

Nella on Eva Tammisen ja Jiri Viitamäen tytär, jonka Eva on kasvattanut lähes kokonaan yksin. Hänellä on pikkuvelipuoli Magnus Mustavaara, jonka äiti on Monica Mustavaara. Nellalla on myös pikkusiskopuoli, Nadja Tamminen, jonka isä on Aaro Vaalanne. Nella tapasi Nadjan vasta tämän ollessa noin vuoden ikäinen, sillä hän syntyi Anni Vatasen mökillä Evan ollessa kaapattuna siellä. Nellan perheeseen kuuluvat myös isoisä Lasse Sievinen sekä setäpuoli Severi Sievinen, joiden kanssa hän asui äitinsä ollessa vankina Annin mökillä. Nella on Toivo Taalasmaan biologinen äiti.
Nella asui jonkin aikaa yhdessä isänsä, äitinsä sekä pikkusiskopuolensa Nadjan kanssa. Jirin muutettua Tallinnaan hän jäi asumaan Jirin asuntoon, johon jäivät myös Eva ja Nadja. Nella oli raskaana Ressu Mattilalle, mutta vauvan synnyttyä Nella päätti antaa sen adoptoivaksi Elina ja Noel Taalasmaalle.